Süsteemi, formaadi ja publiku suhtes neutraalsed kunstnikud on Anna-Stina Treumund oma tsiteeriva ja tõlgendava tööga "Woman in the corner on Mutsu`s drawings", samuti Marge Monko oma kriitilise lühifilmiga "Shaken Not Stirred". Treumund näib tegutsevat areneval, Monko väljakujunenud positsioonil. Kõige enam iseendale ja oma tehnikale on pühendunud Merike Estna oma kahe,  võib-olla liigselt kontseptualiseeritud maaliga, mille koondnimetuseks on "Just Another Silly Painter". Piisas vaid kahe väikese maali olemasolust, et need omandaksid Estna ülejäänud loomingu taustal võrdlemisi selge ja mängulise kontseptsiooni.